ПРОТОКОЛ

гр. ЛЕВСКИ, 08.02. 2016 г.

Районен съд гр.Левски в публично съдебно заседание на осми февруари 2016 г. в състав:

   Председател: МАРГАРИТА ДИМИТРОВА
        Съдебни заседатели: 

при участието на секретаря Р.П. и прокурора Мая Тончева сложи за разглеждане н.о.х.д. № 32 по описа за 2016 год., докладвано от съдия Димитрова.
На именното повикване в 09:30 часа се явиха:

ПОДСЪДИМИЯТ И.А.И. – явява се лично.

СВИДЕТЕЛИТЕ Д.Ю.Й. и И.М.И. – не се явяват.

ЗА РП-ЛЕВСКИ – явява се прокурор Мая Тончева.

ПО ДАВАНЕ ХОД НА ДЕЛОТО:

ПРОКУРОРЪТ – Моля да се даде ход на делото.

ПОДСЪДИМИЯТ – Да се даде ход на делото. Не съм си упълномощил защитник. Искам делото да приключи със споразумение.

ПРОКУРОРЪТ – Съгласна съм. Моля съдът да уважи искането, считам че са налице предпоставките за назначаване на служебен защитник.

Съдът счита, че няма процесуална пречка за даване ход на делото в днешното съдебно заседание. 

Следва да бъде изпратено незабавно искане до ПлАК за определяне на служебен защитник на подсъдимия на основание чл.384, ал.2 от НПК, тъй като подсъдимият желае делото да приключи със споразумение, а защитата му в това производство е задължителна.

Предвид гореизложеното съдът

ОПРЕДЕЛИ:

ДАВА ХОД НА ДЕЛОТО


ДА СЕ ИЗПРАТИ незабавно искане до ПлАК за определяне на служебен защитник на подсъдимия на основание чл. 384, ал.2 от НПК.


ДАВА ПОЧИВКА до явяване на определения служебен защитник.

В съдебната зала се явява адвокат М.С. от ПлАК.

АДВ. С. – Явявам се във връзка с възложената ми служебна защита. Моля да се запозная с делото. 

Съдът дава възможност на адвокат С. да се запознае с делото и да заяви съгласен ли е да поеме защитата на подсъдимия. 

АДВ. С. – Съгласен съм да поема защитата на подсъдимия. Моля да ни се даде възможност да обсъдим споразумение с РП-Левски.

ПОДСЪДИМИЯ – Съгласен съм адвокат С. да ме представлява.


Съдът
ОПРЕДЕЛИ:

НАЗНАЧАВА на основание чл.384, ал.2 от НПК за служебен защитник на подсъдимия И.А.И. - адвокат М.С. от ПлАК.

СНЕ САМОЛИЧНОСТТА НА ПОДСЪДИМИЯ:

И.А.И. – роден на ***г***, с постоянен адрес:*** и настоящ адрес:***, българин, български гражданин, със средно образование, работи в ***, като помощник оператор, разведен, с две непълнолетни деца, неосъждан, ЕГН **********.


Получил съм препис от обвинителния акт, разбирам обвинението.

На страните се разясняват правата по чл.274 и чл.275 от НПК.

ПРОКУРОРЪТ – Г-жо съдия, неправя отводи на съда и съдебния секретар. Няма да соча нови доказателства. Моля да ни дадете възможност да обсъдим параметрите на споразумението.

АДВ.С. – Не правя отводи, нямаме нови искания.

ПОДСЪДИМИЯТ – Каквото каза адвокатът.

Съдът 

ОПРЕДЕЛИ:

ОТКРИВА СЪДЕБНОТО СЛЕДСТВИЕ с прочитане на обвинителния акт от прокурора.


ДАВА ВЪЗМОЖНОСТ на страните да сключат споразумение.

ПРОКУРОРЪТ – Със защитника на подсъдимия сме постигнали споразумение за решаване на делото, а именно определяне на наказание при условията на чл.55, ал.1, т.1 от НК, а именно лишаване от свобода за срок от три месеца, което да бъде отложено с три години изпитателен срок, лишаване от правоуправление за срок от 3 месеца, считано от датата на фактическото отнемане на свидетелството за управление на МПС. На основание чл.55, ал.3 от НК да не се налага предвиденото кумулативно наказание глоба. В случай, че счетете, че наказанието не противоречи на закона и морала, моля да одобрите споразумението.

АДВ. С. – Г-н съдия, действително между страните по делото бе постигнато споразумение в изложения от обвинението смисъл, което Ви моля да одобрите като съответно на закона и морала.

ПОДСЪДИМИЯТ – Съгласен съм с така предложеното споразумение. Декларирам, че се отказвам от съдебно разглеждане на делото по общия ред. Известни са ми последиците от сключване на споразумение.

ПРОКУРОР:

ЗАЩИТНИК:

ПОДСЪДИМ:

(М. Тончева)

(адв. С.)


(И. И.)

ПРОКУРОРЪТ – Моля да одобрите споразумението, същото не противоречи на закона и морала.

АДВ. С. – Моля да одобрите споразумението, не противоречи на закона и морала.

ПОДСЪДИМИЯТ – Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписвам споразумението. 


Съдът намира, че така постигнатото между страните е пълно и не следва да бъдат внасяни промени в него, поради което

ОПРЕДЕЛИ:

ВПИСВА в съдебния протокол съдържанието на окончателното споразумение, постигнато по н.о.х.д. №32/2016г. по описа на РС-Левски, (бързо производство № ЗМ-19/2016г. на РУ на МВР-Левски, пр.пр. №121/2016г. по описа на РП-Левски) между РП-Левски, подсъдимия И.А.И. и защитника му адв. М.С. от ПлАК в следния смисъл:

ПОДСЪДИМИЯТ И.А.И., с ЕГН **********, се признава за виновен в това, че на 28.01.2016г. в гр.Левски, обл.Плевен, управлявал МПС – лек автомобил „Фолксваген *”, с рег.№ ***, с концентрация на алкохол в кръвта си над 1.20 на хиляда, а именно 1.70 на хиляда, установено по надлежния ред с техническо средство Алкотест „Дрегер 7510” с фабр.№0260.
Деянието съставлява престъпление по чл.343б, ал.1 от НК.
С престъплението не са причинени съставомерни имуществени вреди.

Налице е извършено деяние. Деянието е извършено от подсъдимия И.А.И.. Извършено е виновно при форма на вината пряк умисъл.

За извършеното престъпление на подсъдимия И.А.И. се налага наказание на основание чл.343б, ал.1, във вр. с чл.55, ал.1, т.1 от НК, а именно наказание ЛИШАВАНЕ ОТ СВОБОДА за срок от ТРИ МЕСЕЦА.

На основание чл.66 от НК отлага изтърпяването на така определеното на подсъдимия наказание с 3 години изпитателен срок.

На основание чл.343г във вр. с чл.37, т.7 от НК се НАЛАГА на подсъдимия И.А.И. наказание „лишаване от право да управлява МПС” за срок от ТРИ МЕСЕЦА. 

На основание чл.59, ал.4 от НК, при изтърпяване на наказанието лишаване от право да управлява МПС, се приспада времето, през което подсъдимия И.А.И. е бил лишен по административен ред от това право, считано от датата на фактическото отнемане на свидетелството – 28.01.2016г.

На основание чл.55, ал.3 от НК не налага на подсъдимия И.А.И. кумулативно предвиденото по-леко наказание глоба, наред с наказанието лишаване от свобода. 

ПРОКУРОР:

ЗАЩИТНИК:

ПОДСЪДИМ:

(М. Тончева)

(адв. С.)


(И. И.)

Съдът намира, че постигнатото между страните споразумение не противоречи на закона и морала и следва да бъде одобрено, поради което

ОПРЕДЕЛИ:


НА ОСНОВАНИЕ чл.384 от НПК ОДОБРЯВА постигнатото по н.о.х.д. №32/2016г. по описа на РС-Левски, (бързо производство № ЗМ-19/2016г. на РУ на МВР-Левски, пр.пр. №121/2016г. по описа на РП-Левски) между РП-Левски, подсъдимия И.А.И. и защитника му адв. М.С. от ПлАК споразумение.

ПРЕКРАТЯВА на основание чл.24, ал.3 от НПК наказателното производство по н.о.х.д.№32/2016г. по описа на РС – Левски.


ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 09:50 часа.

СЕКРЕТАР:



ПРЕДСЕДАТЕЛ:

